Proiect

**GUVERNUL REPUBLICII MOLDOVA**

**HOTĂRÎRE** nr.\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_ 2020

**cu privire la aprobarea Conceptului Sistemului informațional automatizat „Registrul electronic al angajaților”**

Întru asigurarea ținerii unei evidențe centralizate a angajaților, în temeiul prevederilor art. 16 și 22 din Legea nr. 467-XV din 21 noiembrie 2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, a prevederilor art. 16 din Legea nr. 71-XVI din 22 martie 2007 cu privire la registre (Monitorul Oficial al Republicii Moldova, 2007, nr. 70-73, art. 314), cu modificările ulterioare, Guvernul

**HOTĂRĂȘTE:**

1. Se aprobă Conceptul Sistemului informațional automatizat „Registrul electronic al angajaților”, conform anexei.
2. Asigurarea creării, implementării, funcționării și dezvoltării Sistemului informațional automatizat „Registrul electronic al angajaților” se pune în sarcina Serviciului Fiscal de Stat din subordinea Ministerului Finanțelor.
3. Ministerul Sănătății, Muncii și Protecției Sociale, de comun cu Ministerul Finanțelor, vor elabora și prezenta Guvernului, în termen de două luni de la data implementării Sistemului informațional automatizat „Registrul electronic al angajaților”, proiectul de lege prin care se va propune conectarea agenților economici la Sistemul informațional automatizat „Registrul electronic al angajaților”.
4. Realizarea prevederilor prezentei Hotărîri se va efectua din contul și în limita mijloacelor financiare alocate din bugetul de stat și altor mijloace, conform legii.
5. Prezenta Hotărîre intră în vigoare la data publicării în Monitorul Oficial al Republicii Moldova.

**Prim-ministru Ion CHICU**

|  |  |
| --- | --- |
| **Contrasemnează:** |  |
|  |  |
| **Viceprim-ministru,**  **Ministru al Finanțelor** | **Serghei PUȘCUȚA** |
|  |  |
| **Ministru al Sănătății, Muncii**  **și Protecției Sociale** | **Viorica DUMBRĂVEANU** |